Genanvendelse af regnvand
Brug af regnvand som erstatning for drikkevand til f.eks. tøjvask, toiletskyl og havevanding er en fordel for miljøet, og alle må som udgangspunkt genanvende sit regnvand.
Plan og Teknik Udvalget har i april 2018 afgjort spørgsmålet om muligheden for reduktion af vandafledningsbidraget ved genbrug af regnvand.
Det genbrugte vand skal fortsat ledes til kloaksystemet og det er derfor ikke muligt for ejeren, at opnå delvis tilbagebetaling af tilslutningsbidraget, og der skal betales vandafledningsbidrag for den genbrugte vandmængde. Der skal derfor installeres en særskilt vandmåler til registrering af den genbrugte vandmængde.
Ansøgninger om at få lov til at genanvende sit regnvand behandles som byggesager og ansøgning skal fremsendes via Byg og Miljø.